钦定古今图书集成/历象汇编/乾象典/第090卷 > 雪五首 前人
## 钦定古今图书集成/历象汇编/乾象典/第090卷 > 雪五首 前人

流风回雪满蓬莱，绣幕珠帘万户开。内殿平明催设
宴，玉京深处翠华来。

二

绿水初冰百子池，飞花正满万年枝。君王夜醉瑶台
雪，侍女冬歌《白纻词》。

三

永巷沉沉夜漏稀，玉阶寂寂雪花飞。空持纨扇歌《琼
树》，愁对银缸襞舞衣。

四

玉人燕国旧倾城，对雪临风更有情。镜里新妆争皎
洁，筵前垂手学轻盈。

五

宫里仙人字丽华，弦中纤指学琵琶。朝来白雪当窗
立，一曲弹成《玉树花》。